Case ID: 1112618
Sentence 0: Təsviri hissə: İşin halları: İddiaçıya İsmayıllı rayonu, İvanovka kəndində yerləşən 0.20 ha torpaq sahəsinə dair İsmayıllı Rayon Aqrar İslahat Komissiyasının qərarı ilə verilmiş JN-839 A saylı Torpağın Mülkiyyətə Verilməsinə Dair Şəhadətnamə ilə mülkiyyətinə verilmiş torpaq sahəsi və həmin torpaq sahəsi üzərində yerləşən fərdi yaşayış evinin Qeydiyyat Vəsiqəsi və Texniki Pasport əsasında adına vahid daşınmaz əmlak kimi, rəsmiləşdirilib çıxarışın verilməsi ilə bağlı Azərbaycan Respublikası Əmlak Məsələləri Dövlət Komitəsinin yanında Daşınmaz Əmlakın Dövlət Reyestri Xidmətinin 9 saylı Qəbələ Ərazi İdarəsinə müraciət etmiş, lakin həmin idarədən ona bildirdilər ki, təqdim etdiyi 0.20 ha torpaq sahəsinə dair JN-839 A saylı Torpağın Mülkiyyətə Verilməsinə Dair Şəhadətnamənin Ərazi İdarəsinin arxivdə saxlanılmalı olan nüsxəsi Ərazi İdarəsinin arxivində mövcud deyil, şəhadətnamələrin qeydiyyat kitablarında müvafiq qeydiyyatı yoxdur.